**ΕΝΩΣΗ ΕΛΛΗΝΩΝ ΔΗΜΟΣΙΟΛΟΓΩΝ (ΕΕΔ)**

[**www.dimosiodikaio.gr**](http://www.dimosiodikaio.gr)

**«ΤΟ (ΕΥΡΩΠΑΪΚΟ) ΔΗΜΟΣΙΟ ΔΙΚΑΙΟ ΣΤΗΝ ΠΡΑΞΗ»**

**ΕΠΙΣΤΗΜΟΝΙΚΕΣ ΕΚΔΗΛΩΣΕΙΣ ΤΕΤΑΡΤΗΣ ΟΚΤΩΒΡΙΟΥ- ΔΕΚΕΜΒΡΙΟΥ 2015 ΕΝΩΣΗΣ ΕΛΛΗΝΩΝ ΔΗΜΟΣΙΟΛΟΓΩΝ (ΕΕΔ)**

**Αίθουσα Εκδηλώσεων Δικηγορικού Συλλόγου Αθηνών, Ακαδημίας 60, 1ος όροφος**

Η Ένωση Ελλήνων Δημοσιολόγων (ΕΕΔ) διοργανώνει και αυτή την χρονιά σε συνεργασία με τον ΔΣΑ Επιστημονικές Εκδηλώσεις - Σεμινάρια Δημοσίου και Ευρωπαϊκού Δικαίου με τίτλο «ΤΟ (ΕΥΡΩΠΑΪΚΟ) ΔΗΜΟΣΙΟ ΔΙΚΑΙΟ ΣΤΗΝ ΠΡΑΞΗ» που θα λαμβάνουν χώρα την περίοδο Οκτωβρίου - Δεκεμβρίου 2015 στην Αίθουσα Εκδηλώσεων του Δικηγορικού Συλλόγου Αθηνών (Ακαδημίας 60, 1ος όροφος), συγκεκριμένες Τετάρτες απόγευμα 6-8 μ.μ. Οι επιστημονικές εκδηλώσεις θα πραγματοποιηθούν τις Τετάρτες 7, 14, 21 Οκτωβρίου, 11, 25 Νοεμβρίου και 9 Δεκεμβρίου 2015.

Η είσοδος είναι ελεύθερη. Δηλώσεις συμμετοχής στις επιστημονικές εκδηλώσεις γίνονται και ηλεκτρονικά από 1.10.2015 στο enwsiellinwndimosiologwn@gmail.com

Θα χορηγηθούν βεβαιώσεις συμμετοχής σε όσους παρακολουθήσουν τουλάχιστον τα 4 από τα 6 σεμινάρια Οκτωβρίου – Δεκεμβρίου 2015.

**ΠΡΟΓΡΑΜΜΑ ΟΚΤΩΒΡΙΟΥ - ΔΕΚΕΜΒΡΙΟΥ 2015**

**1. Τετάρτη 7 Οκτωβρίου 2015, 18:00 - 20:00: «Ευρωπαϊκό Δίκαιο και Διοικητική Δίκη»**

**Ομιλητές:**

**Αθανάσιος Ράντος,** Αντιπρόεδρος ΣτΕ: «Ο διάλογος ΣτΕ και ΔΕΕ»

**Ευγενία Πρεβεδούρου,** Αναπληρώτρια Καθηγήτρια Νομικής Σχολής ΑΠΘ: «Νομολογιακές διευκρινίσεις ως προς τις προϋποθέσεις του παραδεκτού της αίτησης προδικαστικής απόφασης (με αφορμή τις αποφάσεις του ΔΕΕ C-62/14, Gauweiler, και C-5/14 Kernkraftwerke Lippe – Ems GmbH)

**Συντονιστής: Δρ. Βασίλης Γ. Τζέμος,** Πρόεδρος Ένωσης Ελλήνων Δημοσιολόγων (ΕΕΔ)

**2. Τετάρτη 14 Οκτωβρίου 2015, 18:00 - 20:00: «Επίκαιρα ζητήματα Ευρωπαϊκού Δημοσίου Δικαίου»**

**Ομιλητές:**

**Βασίλειος Χριστιανός,** Καθηγητής Ευρωπαϊκού Δικαίου Νομικής Σχολής Αθηνών, Δικηγόρος: «Το Ευρωπαϊκό Δίκαιο και ο διάλογος των δικαστηρίων».

**Θεοδώρα Ζιάμου,** Δ.Ν.,Πάρεδρος ΣτΕ:«Ανταγωνισμός και δικαιώματα στο Δίκαιο της Ευρωπαϊκής Ένωσης»

**Κωνσταντίνος Μαργαρίτης,** Δ.Ν., Δικηγόρος:«Το πρωτόκολλο 16 της ΕΣΔΑ και η γνωμοδοτική διαδικασία του ΕΔΔΑ»

**Συντονιστής: Δημήτριος Πυργάκης,** Εισηγητής ΣτΕ, Αντιπρόεδρος Ένωσης Ελλήνων Δημοσιολόγων (ΕΕΔ)

**3. Τετάρτη 21 Οκτωβρίου 2015, 18:00 - 20:00: «Πρακτικά ζητήματα Δικαίου ΜΜΕ»**

**Ομιλητές:**

**Χαράλαμπος Τσιλιώτης,** Επίκουρος Καθηγητής Συνταγματικού Δικαίου Πανεπιστημίου Πελοποννήσου, Δικηγόρος, Μέλος ΔΣ της Ένωσης Ελλήνων Δημοσιολόγων (ΕΕΔ): «Το ζήτημα της "ιδιώνυμης" αστικής ευθύνης των ΜΜΕ εξ αιτίας προσβολής της προσωπικότητας υπό το πρίσμα του Συντάγματος και της ΕΣΔΑ»

**Απόστολος Παπακωνσταντίνου,** Διδάκτωρ Συνταγματικού Δικαίου, Δικηγόρος, Μέλος ΔΣ της Ένωσης Ελλήνων Δημοσιολόγων (ΕΕΔ): «Η αδειοδότηση των τηλεοπτικών σταθμών»

**Χριστίνα Βρεττού,** Διδάκτωρ Συνταγματικού Δικαίου, Δικηγόρος: «Η ελευθερία της αιχμηρής κριτικής και η ελληνική πραγματικότητα»

**Συντονιστής: Βασίλειος Ρήγας,** Αρεοπαγίτης ε.τ.

**4. Τετάρτη 11 Νοεμβρίου 2015, 18:00 - 20:00:**

**«Πρακτικά ζητήματα Φορολογικού Δικαίου»**

**5. Τετάρτη 25 Νοεμβρίου 2015, 18:00 - 20:00:**

**«Γενικές αρχές διοικητικού δικαίου στην πράξη»**

**6. Τετάρτη 9 Δεκεμβρίου 2015, 18:00 - 20:00:**

**«Ο Χάρτης Θεμελιωδών Δικαιωμάτων της ΕΕ στην πράξη»**

**Η Ένωση Ελλήνων Δημοσιολόγων (ΕΕΔ) θα χορηγήσει βεβαιώσεις παρακολούθησης σε όσους παρακολουθήσουν τουλάχιστον τις 4 από τις 6 επιστημονικές εκδηλώσεις της περιόδου Οκτωβρίου - Δεκεμβρίου 2015 στον ΔΣΑ. Το πλήρες πρόγραμμα των εκδηλώσεων Νοεμβρίου-Δεκεμβρίου 2015 θα αναρτηθεί στις ιστοσελίδες του ΔΣΑ και της Ένωσης Ελλήνων Δημοσιολόγων εντός του Οκτωβρίου.**

**………………………………………………………………………………………………….**

Η Ένωση Ελλήνων Δημοσιολόγων (ΕΕΔ) είναι αστική μη κερδοσκοπική εταιρεία με νομική προσωπικότητα. Η ιστοσελίδα της είναι η εξής: [www.dimosiodikaio.gr](http://www.dimosiodikaio.gr). Είναι η **επιστημονική ένωση στην οποία συμμετέχουν οι Συνταγματολόγοι, οι Διοικητικολόγοι, οι Ευρωπαϊκολόγοι και οι Διοικητικοί Επιστήμονες και αναπτύσσεται πολυτασικός δημόσιος διάλογος για την προαγωγή του Δημοσίου Δικαίου.** Η Ένωση Ελλήνων Δημοσιολόγων προσκαλεί να γίνουν μέλη της (**με αίτηση στο www.**[**info@dimosiodikaio.gr**](mailto:info@dimosiodikaio.gr) ή στο περιθώριο των εκδηλώσεων/σεμιναρίων του ΔΣΑ και **με ετήσια συνδρομή για το έτος 2015, 20 Ευρώ,** που καταβάλλεται από τα μέλη στον Τραπεζικό Λογαριασμό της ΕΕΔ στην Τράπεζα Πειραιώς IBAN GR64 01715580 006558126147166, BIC PIRBGRAA) Διοικητικούς Δικαστές, Καθηγητές Δημοσίου και Ευρωπαϊκού Δικαίου, Ειδικούς Επιστήμονες Ανεξαρτήτων Αρχών, Νομικούς Συμβούλους του Κράτους και  Δικηγόρους, Ασκούμενους Δικηγόρους, Νομικούς, Διοικητικούς Επιστήμονες, Πολιτικούς Επιστήμονες με μεταπτυχιακό στο Δημόσιο Δίκαιο (Ευρωπαϊκό Δίκαιο, Διοικητική Επιστήμη).

Η Ένωση Ελλήνων Δημοσιολόγων (ΕΕΔ) διοργανώνει τακτικά (Τετάρτες) επιστημονικές εκδηλώσεις και σεμινάρια σε συνεργασία με τον ΔΣΑ, ένα ετήσιο θεματικό συνέδριο στην Αθήνα (συνήθως Δεκέμβριο) και ένα ετήσιο συνέδριο με πρόσκληση υποβολής papers (συνήθως Μάϊο, κάθε χρόνο σε διαφορετική πόλη, στόχος του η παρουσίαση του πρωτότυπου έργου των ελλήνων δημοσιολόγων). Επίσης σκοπεύει να διοργανώνει κάθε χρόνο (τουλάχιστον) μία επιστημονική εκδήλωση στην Θεσσαλονίκη (σε συνεργασία με τον ΔΣΘ) αλλά και στην Κύπρο.

Την Παρασκευή 30 Οκτωβρίου 2015 και ώρα 6-8 ΜΜ προγραμματίζεται Επιστημονική Εκδήλωση της Ένωσης Ελλήνων Δημοσιολόγων (ΕΕΔ) στην Θεσσαλονίκη σε συνεργασία με τον Δικηγορικό Σύλλογο Θεσσαλονίκης (ΔΣΘ).

Την Τρίτη 1 Δεκεμβρίου και την Τετάρτη 2 Δεκεμβρίου 2015 θα πραγματοποιηθεί στην αίθουσα εκδηλώσεων του Νομικού Συμβουλίου του Κράτους (ΝΣΚ) το 3ο ετήσιο θεματικό συνέδριο της Ένωσης Ελλήνων Δημοσιολόγων (ΕΕΔ) με τίτλο «Το Δημόσιο Δίκαιο μέσα από τις αποφάσεις των Δικαστηρίων».

Η Ένωση Ελλήνων Δημοσιολόγων ξεκινά από το φθινόπωρο του 2015 την λειτουργία του νέου ηλεκτρονικού free access επιστημονικού περιοδικού «ΔΗΜΟΣΙΟ ΔΙΚΑΙΟ» (αναλυτικότερα www.dimosiodikaio). Προσκαλούνται τα μέλη της Ένωσης Ελλήνων Δημοσιολόγων (ΕΕΔ) να υποβάλλουν ηλεκτρονικά (στο [info@dimosiodikaio.gr](mailto:info@dimosiodikaio.gr)) πρωτότυπες και αδημοσίευτες επιστημονικές μελέτες (ως 6000 λέξεις), σχολιασμούς δικαστικών αποφάσεων (ως 3000 λέξεις) και βιβλιοπαρουσιάσεις (ως 1500 λέξεις) προς δημοσίευση στο νέο ηλεκτρονικό free access επιστημονικό περιοδικό «ΔΗΜΟΣΙΟ ΔΙΚΑΙΟ».

**Εκ μέρους του ΔΣ**

**Ο Πρόεδρος της Ένωσης Ελλήνων Δημοσιολόγων (ΕΕΔ)**

**Δρ. Βασίλης Γ. Τζέμος**